Kamu bisa jelasin ke aku soal Artileri pantai dalam bahasa melayu?

Artileri pantai ialah cabang angkatan tentera yang berkaitan dengan operasi artileri anti-kapal atau pasukan meriam tetap di perkubuan pantai.

Dari Zaman Pertengahan hingga Perang Dunia II, artileri pantai dan artileri laut dalam bentuk meriam adalah sangat penting untuk urusan ketenteraan dan umumnya mewakili kawasan berteknologi tinggi dan  materiel yang berkos mahal. Kemunculan teknologi abad ke-20, terutamanya penerbangan tentera, penerbangan tentera laut, pesawat jet, dan peluru berpandu, mengurangkan keutamaan meriam, kapal tempur, dan artileri pantai. Di negara-negara yang mana  artileri pantai belum dibubarkan, pasukan ini mengembangkan keupayaan amfibia. Dalam peperangan pesisir, artileri pantai bergerak yang dilengkapi dengan peluru berpandu permukaan ke permukaan masih boleh digunakan untuk menghalang penggunaan laluan perkapalan.

Ia sudah lama dianggap sebagai peraturan iaitu sebuah meriam yang bertapak di pantai menyamai tiga meriam laut yang berkaliber sama, kerana ketahanan meriam pantai yang memberi ketepatan lebih tinggi daripada meriam di laut. Meriam darat juga lebih beruntung kerana mendapat perlindungan tambahan seperti tembok atau anak bukit.  Jarak artileri pantai berasaskan ubat bedil juga mempunyai peranan  dalam undang-undang antarabangsa dan diplomasi, dimana had tiga batu dari 'perairan pantai' diiktiraf sebagai dibawah undang-undang negara atau negeri.